Hamadāna
Hamadāna (persiešu: همدان) ir pilsēta Irānas rietumos, Hamadānas ostāna administratīvais centrs. Izvietojusies Zāgrosa kalnos 3574 m augstā Alvanda pakājē 330 km no valsts galvaspilsētas Teherānas. Tiek uzskatīta par vienu no senākajām nepārtraukti apdzīvotajām Irānas pilsētām — iespējams, ka to apdzīvojuši asīrieši jau 1100. gadā p.m.ē. 12 km uz dienvidrietumiem atrodas Gandžnāmes ķīļrakstu piemineklis, kas ir datēts ar 5. gadsimtu p.m.ē. Nozīmīgs tūrisma galamērķis.